cyanic-selkie/wikianc huggingface dataset:
Färingsö
Maantietoa
Färingsön asukasluku vuonna 2018 vaaleissa oli 9 154, mikä on 34 % Ekerön kunnan pysyvästi asuvasta väestöstä. Asukkaat sijoittuvat lähinnä Stenhamran taajamaan, jossa sijaitsee koulukeskus. Eri puolilla saarta sijaitsee pieniä asuinalueita, joissa on yhteenlaskettuna merkittävä määrä asukkaista. Saareen pääsee vain yhtä maantietä pitkin. Se tulee Lovönistä ja tie haarautuu heti alussa saaren keskilinjaa seuraavaksi päätieksi ja Stenhamraan johtavaksi tieksi. Stenhamrasta lähtee toinen tie koilliseen päin ja se kohtaa päätien Svartvikissä. Yksi sivutie ylittää Eldgarns-sundetin matkallaan Eldgarnsönin saarelle.
Historiaa
Saarella sijaitsi 1300-luvun puolivälissä kuninkaallinen Svartsjön linna. Koko saari siirtyi jo varhain kruunun omistukseen ollen suoraan kuninkaan omassa käytössä. Kustaa Vaasa rakennutti Svartsjön linnaksi kivisen rakennuksen, joka kuitenkin paloi 1600-luvun loppupuolella. Sen tilalle rakennettiin 1700-luvulla huvi- ja metsästyslinna kuningatar Ulrika Eleonooralle. Arkkitehti Carl Hårleman suunnitteli linnan rokokoo-tyyliseksi. Linnan käyttö kuninkaallisena residenssinä väheni 1800-luvulla ja vuosisadan lopussa siitä tehtiin vankila. Vankilan toimintaa kehitettiin ja laajennettiin muihin rakennuksiin 1960-luvulla, ja linna on nykyään restauroitu erilliseksi rakennukseksi. Koska Färingsöllä ei ollut muita aatelisia, on Svartsjön linna saaren ainoa. Saaren maatilat ovat tämän vuoksi luonteeltaan torppia.
Radiourheilu
Radiourheilu on itäeurooppalaista alkuperää oleva käsite, jota käytetään kuvaamaan mitä tahansa kilpailuhenkistä radioamatööritoimintaa. Yleisimmässä merkityksessään se on siis synonyymi radioamatöörien kilpailuille, joissa yritetään saada kaksisuuntainen yhteys mahdollisimman moneen toiseen amatööriradioasemaan sovittuja ehtoja noudattaen. Termiä voidaan kuitenkin käyttää myös esimerkiksi suunnistuksesta, jossa yhdistetään radiotekniikkaa perinteiseen suunnistukseen.
Radiourheilu oli aikaisemmin Neuvostoliiton ja nykyisin Venäjän federaation nuorisokasvatuksen muoto. Siinä vähintään 14 vuotta täyttäneille opetetaan radioliikennettä. Opituilla taidoilla järjestetään kilpailuja. Radiourheiluseurat liittyvät DOSAAF:n seuraajan, ROSTO:n organisaatioon.
Kustaa Aadolf Tervoinen
Kustaa Aadolf (Adolf) Tervoinen (3. syyskuuta1831 Lemu – 13. toukokuuta 1897 Mietoinen) oli suomalainen maanviljelijä ja valtiopäivämies.
Tervoisen vanhemmat olivat Heikki Juhonpoika Meritalo ja Ulriika Erkintytär Meritalo ja puoliso Loviisa Vilhelmiina Vilhelmintytär Tervoinen. Kustaa Aadolf Tervoinen oli talonpoikaissäädyssä Mynämäen tuomiokunnan edustaja valtiopäivillä 1882 ja Vehmaan tuomiokunnan edustaja valtiopäivillä 1888. Hän oli 1882 säädyn yksityisen valitusvaliokunnan jäsen ja talousvaliokunnan varajäsen ja 1888 yleisen valitusvaliokunnan ja säädyn yksityisen valitusvaliokunnan varajäsen.
Angela Bowie
Mary Angela ("Angie") Bowie, o.s. Barnett (s. 1949 Kypros) on yhdysvaltalainen malli, näyttelijä, muusikko ja kirjailija. Hän oli vuosina 1970–1980 naimisissa rocktähti David Bowien kanssa.
Bowien perhe asui Kyproksella, missä hänen isänsä työskenteli yhdysvaltalaiselle yhtiölle. Hän opiskeli Yhdysvalloissa, Sveitsissä ja Britanniassa. Hän tapasi David Bowien 1969 ja oli tämän uran alussa yksi merkittävimmistä vaikuttajista.
Angela ja David avioituivat Kentissä 19. maaliskuuta 1970. Angela otti tällöin käyttöön sukunimen Bowie siitä huolimatta, että se ei ollut edes hänen miehensä oikea nimi. Pari sai 30. toukokuuta 1971 pojan Duncan Zowie Haywood Jones. He erosivat 8. helmikuuta 1980, ja Angela meni myöhemmin uusiin naimisiin Drew Bloodin kanssa. Heillä on vuonna 1980 syntynyt tytär Stacia.
Bowie on kirjoittanut elämäkerrallisen teoksen Backstage Passes: Life On the Wild Side with David Bowie. Hän on avoimesti biseksuaalinen.
Pepe & Paradise 2
Pepe & Paradise 2 on suomalaisen Pepe & Paradise -yhtyeen kolmas ja viimeiseksi jäänyt studioalbumi. Se julkaistiin vuonna 1975.
Kappaleet
Kaikki kappaleet sanoittanut Vexi Salmi ja sovittanut Markku Johansson, ellei toisin mainittu.
Pro Finlandia
Pro Finlandia on kirjailijoille ja taiteilijoille vuodesta 1945 lähtien myönnetty Suomen Leijonan ritarikunnan kunniamerkki. Kunniamerkin myöntää ritarikunnan suurmestarina toimiva tasavallan presidentti. Pro Finlandia perustettiin asetuksella 10. joulukuuta 1943. Mitalin suunnitteli hopeaseppä Oskar Pihl. Ensimmäinen suomalaiselle myönnetty Pro Finlandia -mitali myönnettiin näyttelijä ja ohjaaja Mia Backmanille 21. helmikuuta 1945.
Pro Finlandia -mitali on vuosien 1944–2015 aikana annettu 37 ulkomaalaiselle henkilölle.
Vuonna 1975 Hannu Salama ei ottanut aatteellisista syistä vastaan hänelle myönnettyä Pro Finlandia -mitalia.
8. tammikuuta 1998 kirjailija Leena Krohn ja taidegraafikko Marjatta Hanhijoki ilmoittivat palauttavansa edellisenä itsenäisyyspäivänä saamansa Pro Finlandia -mitalit vastalauseeksi sille, että presidentti Martti Ahtisaari oli myöntänyt Indonesian hallituksen metsäministerille Djamaludin Suryohadikusumolle Suomen leijonan ritarikunnan komentajamerkin.
Pro Finlandia -mitalin saajat vuodesta 1945
Lähde.
Funkmaster Flex
Funkmaster Flex (s. 5. elokuuta 1968, New York City, Yhdysvallat) on yhdysvaltalainen DJ, hip hop -artisti, radioääni ja televisiopersoona, jonka tunnetuin televisiosarja on Suomessakin Subilla esitetty Ratissa Funkmaster Flex.
Funkmaster Flex järjestää vuosittain kymmenessä yhdysvaltalaisessa kaupungissa vierailevan autonäyttelyn Custom Car and Bike Show Tour. Autoalan trendejä, julkkisten ajoneuvoja sekä hyväntekeväisyyshuutokauppoja sisältävä kiertue on järjestetty vuodesta 2000 alkaen.
Vuonna 2007 Funkmaster Flex aloitti uuden kuusiosaisen televisiosarjan yhteistyössä Ford Motor Companyn kanssa. Tosi-TV-sarja on nimeltään Car Wars with Funkmaster Flex ja siinä neljän kilpailijan tehtävänä on kustomoida vuoden 2007 Ford Expedition kuudessa viikossa. Sarjan ensimmäinen jakso esitettiin Yhdysvalloissa ESPN-kanavalla 20. toukokuuta 2007.
Pro Finlandia
1980–1984
Ei myönnetty (sen sijaan helmikuussa 1982).
2015–2019
2016
2017
2018
2019
2020–
2020
2021
2022
Isontalon Antti ja Rannanjärvi
Isontalon Antti ja Rannanjärvi on suomalainen kansanlaulu, jossa kerrotaan kolmesta häjystä, nimiltään Antti Isotalo, Antti Rannanjärvi ja Jaakko Pukkila, sekä Kauhavan nimismiehestä Adolf Hägglundista ja tämän vaimosta.
Sanat
Isontalon Antti ja Rannanjärvi ne jutteli kaharen kesken: :,: Tapa sinä Kauhavan ruma vallesmanni, niin minä nain sen komian lesken. :,:  (Tästä säkeestä myös versio: Isoo-Antti ja ...)
Ensin ne portahat särjettiin ja sitten vasta muuri, :,: Isoo-Antti se erellä kulki ja joukosta oli suurin. :,:
Isontalon Antti oli ensimmäinen ja Rannanjärvi oli toinen :,: Pukkilan Jaska se Kauhavalta oli kolomas samanmoinen. :,: (Tästä säkeestä myös versio: Isoo-Antti oli ...)
Sitten on piru, sano Rannanjärvi jos minä miästä pelekään :,: Tervaspampulla kuonon päälle ja teräksellä pitkin selekää. :,: (Tästä säkeestä myös versio: Tervaskannolla kuonon päähän...)
Vaasan veri ei vapise eikä Kauhavan rauta ruostu :,: niskasta kiinni ja puukolla selekähän jollei se muuton suostu :,:
Hypi, hypi, hypi!", sano Rannanjärvi kun tanssitti orittansa. :,:  Taasen on lähtenyt koijaripoika tuolta köyhästä koristansa :,:
Ei saa laulaa Rannanjärvestä, Rannanjärvi on kuollu. :,: Rannanjärven hauralle on marmoripatsas tuotu. :,: (Tästä säkeestä myös versio: Ei saa laulaa Rannanjärviä ... on marmorikivi tuotu.)
Laapina
Laapinan kunta sijaitsi Vienan Karjalan itäosassa Kemin kihlakunnassa. Laapinan naapurikuntina olivat pohjoisessa Sorokka ja Suma, idässä Kuolisma, etelässä Petrovo Jam ja Vojatsu. Kunnan länsiosa kuului Uikujoen vesistöön, muu kunta puolestaan Sumajoen vesistöön. Kunnan alueen vesistöistä mainittakoon Ala-Sumajärvi, Piilojärvi, Sumajoki. Laapinan kunnan kyliä olivat Laapina, Sumajärvi, Vorenža, Milnina, Ondolahti, Piilojärvi, Korasjärvi, Karkujärvi ja Sumasaari. Vuonna 1907 kunnassa oli 1 471 asukasta.
Kunta lakkautettiin 1920-luvulla ja sen pohjoisosa liitettiin Sorokan piiriin Laapinan kyläneuvostona ja eteläosa liitettiin Koikinitsan kyläneuvostoon Segežan piiriin. Laapinan kyläneuvostoon kuului kolme kylää: Laapina, Sumasaari ja Ondolahti (Jendoguba). Vuonna 1926 kyläneuvoston alueella oli 801 asukasta, joista 794 oli venäläisiä ja loput muita kansallisuuksia ei kuitenkaan karjalaisia tai suomalaisia.
Nykyisin kunnan alue kuuluu pääasiassa Hvonyin kylähallintoalueeseen.
Lähteet
64.09167°N, 35.26667°W
Lidl
thumb|Lidl-myymälä [[Jyväskylässä.]]
Lidl on saksalainen, kansainvälisesti toimiva päivittäistavarakauppaketju. Se toimii 29 maassa. Lidlillä on yli 10 000 myymälää 27 Euroopan maassa sekä Yhdysvalloissa. Lisäksi sillä on verkkokauppatoimintaa Kiinassa ja Hongkongissa. Vuonna 2022 Lidlin liikevaihto oli 114,8 miljardia euroa. Lidlillä on kattavin halpamyymälöiden verkosto Euroopassa. Suomessa myymälöitä oli joulukuussa 2021 yhteensä 197, joista yksi outlet-myymälä ja työntekijöitä noin 5 500.
Historiaa
thumb|Euroopan maat, joissa Lidlillä on myyntipisteitä. Yrityksen juuret johtavat 1930-luvun Lounais-Saksaan, jolloin Lidl & Schwarz aloitti toimintansa elintarvikkeiden tukkuliikkeenä. Sittemmin yrityksen toiminnot ovat eriytyneet Lidl-myymäläketjuun sekä Kaufland- ja Handelshof -hypermarketketjuihin. Ensimmäiset Lidl-myymälät avattiin 1970-luvulla Ludwigshafenin ympäristössä, minkä jälkeen myymäläketju laajeni Saksassa aina 1980-luvun lopulle asti. Kansainvälinen laajentuminen alkoi 1990-luvun alussa, ja se on ollut varsin nopeaa. Lidl-myymälöitä on vuonna 2017 kaikissa Euroopan unionin jäsenmaissa lukuun ottamatta Viroa ja Latviaa sekä Sveitsissä. Toiminta Serbiassa alkoi vuonna 2018.
Myös Norjassa oli vuoteen 2008 asti Lidl-myymälöitä, kunnes norjalainen Rema 1000 -ketju osti ne.
Lidl laajentui Yhdysvaltoihin vuonna 2017. Alun perin Yhdysvaltojen laajennuksen oli tarkoitus alkaa vuonna 2014, mutta muutokset yhtiön ylimmässä johdossa muuttivat suunnitelmia. Lidl avasi 15. kesäkuuta 2017 kymmenen myymälää Virginiaan, Pohjois-Carolinaan ja Etelä-Carolinaan. Lidl rakensi Virginiaan logistiikkakeskuksen ja Yhdysvaltain päämajan. Investointien yhteisarvo on noin 183 miljoonaa euroa.
Lidl aloitti verkkokauppatoiminnan Kiinassa ja Hongkongissa vuonna 2017.
Kinabatangan
pienoiskuva|Kinabatangan Kinabatangan on kaupunki Malesiassa. Se sijaitsee Sabahin osavaltiossa, Borneon saarella. Kaupungin arvioitu asukasluku on noin 59 000 (1991). Kaupunki sijaitsee lähellä Kinabatangan-jokea.
Lidl
Historiaa
Vuonna 2017 Lidl teki kansainvälisen mainoskampanjan, jossa suomalainen laulaja Saara Aalto lauloi niillä 20 kielellä joita Lidlin markkina-alueilla puhutaan.
Kinabatangan
Kinabatangan
Lidl
Lidl Suomessa
Lidl toimii Suomessa itsenäisenä tytäryhtiönä, Lidl Suomi Ky:nä. Kommandiittiyhtiöllä on pääkonttori Espoon Niittykummussa. Lidlillä on jakelukeskukset Laukaassa, Janakkalassa ja Järvenpäässä. Suomen kymmenen ensimmäistä Lidl-myymälää avattiin elokuun lopulla 2002. Lidl-myymälöitä oli Suomessa joulukuussa 2021 yhteensä 197 kappaletta.
Arvostelua
Syksyllä 2008 Lidlin myymälä Ruotsissa myrkytti poisheitettyjä ruokia, jotta kodittomat eivät kävisi syömässä niitä. Myrkkynä käytettiin syövyttävää puhdistusainetta. Tukholman alueen myyntijohtaja piti tapausta valitettavana. Tukholman kodittomien yhdistys tuomitsi tapauksen.
Tammikuussa 2009 Lidl sai Saksassa 1,5 miljoonan euron sakot 12 osavaltiossa työntekijöiden urkinnasta. Lidl keräsi päätöksen mukaan tietoja kohtuuttoman laajalti: työntekijöiden henkilökohtaisista ongelmista, taloudesta ja terveydestä. Valvontakameroita oli henkilökunnan pukuhuoneissa ja vessoissa. Lidlin liikevaihto Saksassa on yli 13 miljardia euroa, johon verrattuna sakko on vähäinen. Der Spiegelin mukaan Lidlin, Deutsche Bahnin ja Deutsche Telekomin vakoilu johti uuteen työnantajan vakoilun estävään lakiin Saksassa syksyllä 2009.
Gazan sodan aikana tammikuussa 2009 Lidl myi Malmössä ja Göteborgissa israelilaisia hedelmiä espanjalaisina.
Joulukuussa 2010 pääsi Mannheimissa, Saksassa myyntiin erä torium-pohjaisella radioaktiivisella maalilla maalattuja joulukuusenkoristeita. Jälkivalvonta kuitenkin toimi, ja saastuneet tuotteet voitiin korvata uusilla ilman vahinkoja.
Myönteinen julkisuus
Kovasta maineestaan tunnettu Lidl oli Saksassa tehnyt täyskäännöksen vuonna 2011 ja alkanut pitää huolta maineestaan vastuullisena yrityksenä. Yrityksen brändiarvo onkin noussut huomattavasti Saksan kolmanneksi. Viime aikoina Lidl on muun muassa vaatinut koko alalle minimipalkkoja, lopettanut hummerien myynnin eläinsuojelijoiden toivomuksesta ja ollut edelläkävijä reilun kaupan tuotteissa.
Lidl huomioi toiminnassaan ympäristöasioita. Suomeen tullessaan Lidl toi saksalaiseen tyylin myymälöiden pakastealtaisiin kannet, joilla säästetään energiaa. Sittemmin myös muut kauppaketjut ovat hiljalleen omaksuneet pakastealtaiden kannet myymälöihinsä. Lidlissä myytävä uusiomuovikassi on valmistettu sataprosenttisesti kierrätysmuovista, ja sille on myönnetty saksalainen Blauer Engel -ympäristömerkki.
Sandakan
thumb|230px|Sandakan nähtynä Puu Jih Shih'n temppelistä Sandakan on kaupunki Sabahin osavaltiossa Malesiassa, ja on osavaltion toiseksi suurin kaupunki. Se sijaitsee Borneon saaren koillisrannikolla lähellä Kinabatangjoen suuta. Sandakanin kunnassa oli noin 396 000 asukasta ja kaupunkialueella noin 157 000 asukasta vuoden 2010 väestönlaskennan mukaan. Väestöstä noin 18% on kiinalaisia, loput väestöstä ovat pääasiassa bumiputeroita (ei-kiinalaisia eli esimerkiksi malaijeja, bajaujeja, dusuneja) ja pääasiassa filippiiniläisiä ja indonesialaisia laittomia siirtolaisia. Sandakan on Sabahin osavaltion teollisuuden keskus. Alueella on suuria palmuöljy- ja kaakaoviljelmiä. Kaupungissa on lisäksi esimerkiksi laivanrakennusteollisuutta. Sandakanissa on lentoasema ja satama.
Vuosien 1980–2016 tilastojen mukaan Sandakanissa on trooppinen ilmasto, lämpötilat ovat ympäri vuoden tasaisia ja pääasiassa välillä 24 °C–32 °C. Sademäärät vaihtelevat paljon vuodenajan mukaan, joulukuussa keskimääräinen kuukausittainen sadanta on yli 300 millimetriä ja huhtikuussa noin 100 millimetriä kuukaudessa.
Sandakan perustettiin vuonna 1874 nimellä Elopura. Kaupunki oli Britannian Pohjois-Borneon pääkaupunki vuoteen 1947. Ennen brittien hallintaa se oli ollut Sulun sulttaanin hallinnassa. Kaupunki tuhoutui lähes täysin toisessa maailmansodassa. Vain harvoja rakennuksia sitä edeltäneeltä ajalta on säilynyt.
Mayumi Aoki
Mayumi Aoki (s. 1. toukokuuta 1953) on entinen japanilainen uimari ja olympiavoittaja
Belgradin MM-kisoissa 1973 Aoki sai pronssia 100 metrin perhosuinnissa.
Aoki valittiin International Swimming Hall of Fameen 1989.
Rebecca Julia Brown
Rebecca Julia Brown (s. 18. elokuuta 1992 Chicago, Illinois) on yhdysvaltalainen näyttelijä ja muusikko. Hän aloitti kitaransoiton jo 4-vuotiaana. Hän näytteli Katie-nimistä henkilöä elokuvassa School of Rock, johon hänen piti opetella soittamaan selloa ja bassoa päästäkseen elokuvaan.
Emmen (Sveitsi)
Emmen on kaupunki Keski-Sveitsissä, Luzernin kantonissa, viitisen kilometriä Luzernin kaupungista pohjoiseen. Kaupungissa on noin 30 000 asukasta.
Sijainti
Emmen sijaitsee Reussjoen ja sen sivujoen Kleine Emmen yhtymäkohdassa, jokien pohjoispuolella.
Liikenne
Moottoritiet A2 ja A14 kulkevat Emmenin kautta. SBB:n rautatiet Luzernista Emmenin kautta Olteniin ja Lenzburgiin kulkevat Emmenin päärautatieaseman, Emmenbrücken kautta. Emmenissä on Sveitsin ilmavoimien lentotukikohta.
Tiirismaan koulu
thumb|Tiirismaan koulun tunnus Tiirismaan koulu oli Lahdessa Ursanmäellä sijainnut koulukiinteistö. Se sai nimensä paikalla ennen sijainneen tähtitornin mukaan. Tiirismaa on Etelä-Suomen korkein huippu ja se valittiin koulun nimeksi tyttökoulusta yhteiskouluksi muuttumisen yhteydessä vuonna 1970. Tyttökouluajoilta tulee myös koulun lempinimi Tipala. Kiinteistössä toimi täysiluokkainen peruskoulu ja lukio. Oppilaita oli yhteensä noin 1 000, joista lukiossa oli noin 400. Opettajia yhteensä noin 80.
Peruskoulussa oli normaalin perusopetuksen lisäksi englanninkieliset luokat ja musiikkiluokat.
Rakennus
Koulutalon omisti tammikuuhun 2017 asti Tyttökoulun Talo Oy ja sitä vuokrasi Lahden kaupungin Tilakeskus. Kiinteistö siirtyi Lahden Kaupungin omistukseen vuonna 2017 ja se purettiin kesällä 2019.
Historia
Kaksikerroksisen koulurakennuksen suunnitteli arkkitehti Keijo Petäjä vuonna 1963. Rakennus valmistui 1964. Vuonna 1977 Petäjä suunnitteli kotitalousluokille sekä teknisen työn luokille tilat koulun itäpuolelle. Tällöin syntyi F-siipi, jonka yläkerrassa oli kotitalousluokat ja alakerrassa teknisen työn tilat. Petäjän arkkitehtitoimisto suunnitteli myös rakennuksen pohjoispuolelle kaarevan auditorio- ja atk-luokkaosan. Vuonna 2000 valmistuivat rakennuksen luoteiskulmaan Lahden englanninkielisten luokkien tilat. Tämän laajennuksen suunnittelivat arkkitehdit Anneli Hellsten ja Seppo Markku. Myös englanninkielisten luokkien huonekalut ovat suurimmaksi osaksi heidän suunnittelemiaan, esimerkiksi tuolit, joiden selkänojiin on veistetty koulun tunnuksesta tuttu kangasvuokko.
Koulu on perustettu vuonna 1908 ja se toimi tyttökouluna vuoteen 1970 asti.
Koulun nimet:
Sisäilma
Tiirismaalla todettiin olevan sisäilmaongelmia sekä kosteusvaurioita useissa tiloissa vuonna 2016. Tilojen omistaja Tyttökoulun Talo-Osakeyhtiö korjasi tiloja erilaisilla remonteilla 5 miljoonalla eurolla. Esimerkiksi opiskelijat ja oppilaat joutuivat opiskelemaan parakeissa. Korjaukset eivät onnistuneet ja tilojen käyttöä rajoitettiin. Koulussa A ja B-siipien kaikille luokkatiloille, kahdelle musiikkiluokalle, kahdelle kielistudiolle sekä opettajien työskentelytilalle järjestettiin korvaavat tilat 2016, ja lopulta tuli virallinen päätös rakennuksen purkamisesta.
Peräkkäispyyhkäisy
Peräkkäispyyhkäisy (kutsutaan myös lomittamattomaksi pyyhkäisyksi) on liikkuvan kuvan näyttö-, tallennus- ja lähetysmuoto, jossa jokaisen kuvan kaikki juovat piirretään peräkkäisesti. Tämä on vastakohta lomitetulle kuvalle, jota käytetään perinteisessä analogisessa televisiossa. Siinä jokaisen kuvan parittomat ja parilliset juovat piirtyvät ruudulle vuorotellen (jokaista kuvaa kutsutaan kuvakentäksi), joten vain puolta todellisista kuvista käytetään videokuvan tuottamisessa. Peräkkäispyyhkäisyä käytettiin aluksi Bairdin 240 juovan TV-lähetyksissä Alexandra Palacessa, Yhdistyneessä kuningaskunnassa vuonna 1936. Sitä käytettiin myös Bairdin 30-juovaisissa koelähetyksissä 1920-luvulla. Peräkkäispyyhkäisy tuli maailmanlaajuiseen käyttöön tietokoneiden näytöissä 2000-luvulla.
Lomituksen ongelmat
alt=|pienoiskuva|200x200px|Lomittamattoman kuvan välkyntää, kun virkistystaajuus on alennettu kolmasosaan. Mallinnuksessa käytetään Indian-head-testikuviota. Viereisessä karkeassa animaatiossa verrataan peräkkäispyyhkäisyä ja lomitusta, ja se kuvaa myös lomituksen aiheuttamaa ilmiötä peräkkäispyyhkäisyä käyttävällä näytöllä. Vasemmalla olevissa kuvissa käytetään peräkkäispyyhkäisyä, keskellä lomitusta ja oikealla lomituksenpoistoa. Alkuperäiset kuvatarkkuudet lukevat yläpuolella ja mahdolliset avaruudelliset antilaskostumiset alapuolella. Lomitetuissa kuvissa käytetään puolta kaistanleveydestä peräkkäispyyhkäisyä käyttäviin kuviin verrattuna. Keskisarakkeen kuvat kopioivat tarkasti vasemmalla olevien kuvien kuvapisteet, mutta lomitus saa yksityiskohdat välkkymään. Aito lomitettu kuva sumentaa tällaiset yksityiskohdat välkkymisen estämiseksi, mutta kuten alarivin kuvista näkyy, pehmennys heikentää kuvan selkeyttä. Oikeassa alakulmassa käytettävä lomituksenpoisto ei pysty palauttamaan keskellä olevaa lomitettua kuvaa vasemmassa yläkulmassa olevan progressiivisen kuvan tarkkuudelle.
Huomaa: Koska virkistystaajuus on alennettu kolmasosaan ja kuvatarkkuus on alle puolet tavallisen lomitetun videon tarkkuudesta, lomitettujen kuvien välkkyminen ja mustien juovien näkyvyys ovat liioiteltuja tässä esimerkissä. Ylärivin kuvissa näkyy, miltä kuvat näyttäisivät näytöllä, joka ei käytä peräkkäispyyhkäisyä, kuten tietokonenäyttö tai nestekide- tai plasmatekniikkaan perustuva televisio, jossa lomitetut kuvat näytetään samassa toimintatilassa kuin lomittamattomat kuvat.
Käyttö tallennuksessa tai lähetyksessä
Peräkkäispyyhkäisyä käytetään elokuva-aineiston tallennuksessa DVD-levyillä, esimerkiksi 480p24- ja 576p25-tallennusmuodoissa. Peräkkäispyyhkäisy sisältyi Grand Alliancen teräväpiirtotelevisiostandardiin 1990-luvun alussa. Yhdysvalloissa oltiin samaa mieltä siitä, että kaikki Yhdysvaltain teräväpiirtotelevision elokuvalähetykset tultaisiin lähettämään peräkkäispyyhkäisyä käyttävässä muodossa. Vaikka lähete lähetettäisiin lomitettuna, teräväpiirtotelevisio muuttaisi sen peräkkäispyyhkäisyä käyttävään muotoon.
Käyttö TV:issä, videokuvanheittimissä ja tietokonenäytöissä
Peräkkäispyyhkäisyä käytetään suurimmassa osassa tietokoneiden kuvaputkinäyttöjä, kaikissa tietokoneiden nestekidenäytöissä ja suurimmassa osassa teräväpiirtotelevisioita, koska näyttöjen kuvatarkkuudet ovat luonnostaan lomittamattomia. Muissa kuvaputkitelevisioissa, kuten vakiopiirtotelevisioissa, käytetään tyypillisesti lomitettua kuvaa. Osassa televisioista ja suurimmassa osassa videoprojektoreista eli videokuvanheittimistä on yksi tai useampi tulo peräkkäispyyhkäisyä varten. Joissakin näytöissä oli peräkkäispyyhkäisytulo jo ennen teräväpiirtotelevision yleistymistä. Tällöin nämä näytöt pystyivät hyödyntämään mm. PALPlus-tallennusmuotoa, peräkkäispyyhkäisyä käyttäviä DVD-soittimia ja uusia pelikonsoleita. Teräväpiirtotelevisiot tukevat lomittamattomia kuvatarkkuuksia 480p ja 720p. Täysteräväpiirtonäytöt ovat yleensä kalliimpia kuin matalampaa kuvatarkkuutta käyttävät teräväpiirtotelevisiot. Kun ultrateräväpiirtotelevisiot tulivat kuluttajamarkkinoille 2010-luvulla, nekin käyttivät lomittamatonta kuvaa, mutta niiden hinnat olivat usein kohtuuttomia (4K-mallit), ja osa niisä oli vasta koeasteella (8K-mallit). Sen jälkeen 4K-teräväpiirtotelevisioiden hinnat ovat alentuneet, joten ne ovat yleistyneet kuluttajien keskuudessa. Tietokoneiden näytöissä voidaan käyttää jopa korkeampia kuvatarkkuuksia.
Peräkkäispyyhkäisyn haittapuolena on se, että sen kaistanleveys on lomitettua kuvaa korkeampi, kun kuvatarkkuus ja virkistystaajuus ovat samat. Tämän vuoksi 1080p:tä ei käytetä lähetyksissä. Artikkelissa Kuvan lomitus kerrotaan, miksi lomitusta alun perin käytettiin.
Edut
Peräkkäispyyhkäisyn merkittävin etu on se, että liike näyttää sulavammalta ja todenmukaisemmalta. Samalla juovamäärällä ei ole samanlaisia visuaalisia häiriöitä, kuten välkkymistä, kuten lomitetussa kuvassa. Ruuduissa ei ole lomituksen aiheuttamia häiriöitä, joten niistä otettuja kuvankaappauksia voi käyttää valokuvina. Peräkkäispyyhkäisyä käytettäessä kuvaan ei ole tarpeen lisätä tahallista sumennusta välkkymisen ja silmien rasittumisen vähentämiseksi.
Monissa mediatallenteissa, kuten DVD-elokuvissa ja videopeleissä, kuva on sumennettu jo kirjoittamisvaiheessa, jotta saadaan vähennettyä välkkymistä, kun kuvaa toistetaan lomitetuilla näytöillä. Tällöin alkuperäisen kuvan terävyyttä ei voi palauttaa, kun kuvaa toistetaan peräkkäispyyhkäisyä käyttäen. Ratkaisuna ongelmaan näyttölaitteistossa ja videopeleissä voi olla mahdollisuus joko käyttää sumennusta halutessaan tai säilyttää alkuperäinen terävyys. Tällöin saadaan aikaan haluttu kuvan terävyys sekä lomitusta käyttäville että lomittamattomille näytöille. Tämä ominaisuus on muun muassa Super Smash Bros. -peleissä Meleestä alkaen: niissä on valittavana välkkymätön kuva. Se tulisi pitää päällä pelattaessa lomitusta käyttävillä näytöillä, jolloin välkyntä vähenee, ja pois päältä peräkkäispyyhkäisyä käyttävillä näytöillä pelattaessa, jotta päästään suurimpaan mahdolliseen kuvanselkeyteen.
Peräkkäispyyhkäisy tarjoaa myös lomitettua kuvaa selkeämmän ja nopeamman tuloksen, kun se skaalataan korkeammalle kuvatarkkuudelle, kuten toistettaessa 480p:n kuvaa täysteräväpiirtonäytöllä. Teräväpiirtotelevisio, joka ei perustu kuvaputkeen, ei voi näyttää lomitettua kuvaa luonnollisesti, joten lomitus on poistettava ennen kuvan skaalaamista ja näyttöä. Lomituksenpoisto voi aiheuttaa visuaalisia häiriöitä ja/tai tulon viivettä kuvanlähteeseen ja näyttölaitteeseen.
Djiguiya
Djiguiya on burkinafasolainen yhtye, joka esittää paikallista perinnemusiikkia. Se perustivat Adama Sanou ja Aly Traoré Bobo Dioulassossa vuonna 1995. Yhtye julkaisi ensimmäisen albuminsa Sakidi vuonna 2003.
Meren salaisuudet
Meren salaisuudet on ranskalaisen tutkijan Jacques-Yves Cousteaun vuosina 1967–1976 tuottama ja ohjaama tv-dokumenttisarja. Se oli ensimmäisiä tieteellisiä dokumenttisarjoja, joka käsitteli merenalaista elämää laajasti tieteellisestä näkökulmasta. Sarja oli kotimaassaan Ranskassa menestys. Suomessa sarjaa on esittänyt aiemmin Yle TV2. Uusintalähetykset aloitettiin 5. maaliskuuta 2006 Yle Teema -kanavalla.
Sarjan pohjana on tutkimusalus Calypsolla tehty tutkimusmatka ympäri maapallon. Matkan yhteydessä Cousteaun miehistö kuvasi runsaasti filmi- ja valokuvamateriaalia niin pinnalla kuin pinnan allakin. Materiaalia on käytetty myös Cousteaun kirjasarjassa, joka on Suomessa julkaistu nimellä Merten salaisuudet.
MH-1A
thumb|250px|MH-1A, 1967 MH-1A oli ydinreaktori ja ensimmäinen kelluva ydinvoimalaitos. Se oli sijoitettuna muokattuun yhdysvaltalaiseen toisen maailmansodan aikaiseen Sturgis-rahtilaivaan (aiemmin SS Charles H. Cugle). Reaktori toimitti 10 MW teholla sähköä sekä puhdasta vettä Yhdysvaltain hallinnoimalle Panaman kanava-alueelle vuosina 1968–1975.
MH-1A oli osa Yhdysvaltain armeijan Army Nuclear Power Program -ohjelmaa (ANPP). MH-1A oli tyypiltään painevesireaktori ja se käytti polttoaineenaan matalasti rikastettua uraania. Se oli armeijan pienten ydinreaktoreiden sarjassa tehokkain ja jäi ainoaksi lajissaan kuten moni muukin armeijan käytössä ollut. MH-1A poistui armeijan operoimista reaktoreista viimeisenä käytöstä.
USS St. Lo (CVE-63)
Valmistus
Alus tilattiin Vancouverista Washingtonista Kaiser Shilbuilding Companyltä, missä köli laskettiin 23. tammikuuta 1943 nimellä USS Chapin Bay. Alus laskettiin vesille 17. elokuuta nimellä USS Midway kumminaan Santa Anan laivaston lentotukikohdan komentajan Howard N. Coulterin puoliso Cauchois Coulter ja liitettiin laivastoon 23. lokakuuta Astorian laivastotukikohdassa Oregonissa ensimmäisenä päällikkönään Francis Joseph McKenna. Aluksen nimi piti vapauttaa valmisteilla olevalle lentotukialukselle CVB-41 ja aluksen nimeksi vaihdettiin 10. lokakuuta 1944 USS St. Loksi.
Palvelus
thumb|St. Lo syttyi palamaan kamikazen osuttua. St. Lo osallistui Yhdysvaltain 7. laivastossa Leytenlahden taisteluun lokakuussa 1944. Samarin saaren taistelussa 25. lokakuuta aluksen lentokanteen osui japanilainen kamikaze-kone. Alus syttyi palamaan ja paloi räjähdellen alle tunnin, kunnes se upposi. Kyseessä oli japanilaisten ensimmäinen kamikaze-hyökkäys.
Ramazan Özcan
pienoiskuva|Ramazan Özcan Ramazan Özcan ( <span class="IPA" title="Representation in the International Phonetic Alphabet (IPA)">[ˈʁamazan ˈøːzdʒan], s. 28. kesäkuuta 1984 Hohenems) on itävaltalainen jalkapallomaalivahti, joka on turkkilaista syntyperää. Hän pelasi suurimman osan ammattilaisurastaan Saksassa.
Seuraura
Özcan aloitti uransa SC Austria Lustenaussa vuonna 2003 ja siirtyi FC Red Bull Salzburgiin kesällä 2006.
Hän siirtyi 2. Bundesliigan 1899 Hoffenheimiin talvitauolla 2007–2008 puolen vuoden lainalle. Hän pelasi kaikki 17 peliä. Syyspuolella kautta joukkue varmisti pääsyn Bundesliigan. Näissä seitsemässätoista pelissä hän päästi vain 13 maalia. Kauden päätteeksi hän allekirjoitti kolmen vuoden jatkosopimuksen, mutta 30. joulukuuta 2009 hän lähti kevätkaudeksi lainalle Beşiktaşiin
Özcan siirtyi Ingolstadtiin kesällä 2011. Hän pelasi seurassa neljän kauden aikana 119 2. Bundesliigan ottelua sekä 28 bundesliigaottelua kaudella 2015–2016. Hän siirtyi Bayer Leverkuseniin 500 000 eurolla kesällä 2016. Hän pelasi seurassa kaikki kilpailut mukaan lukien vain kahdeksan ottelua ja lopetti uransa kesällä 2020.
Maajoukkueura
Özcan pelasi 24 ottelua Itävallan alle 21-vuotiaiden maajoukkueessa ja yhden pelin alle 23-vuotiaissa. Helge Payersin sairastuttua Özcan nimettiin Itävallan 23 miehen joukkueeseen EM-kilpailuihin 2008 mutta hän ei päässyt kentälle. Hän teki kansainvälisen debyyttinsä ystävyysottelussa Italiaa vastaan 20. elokuuta 2008, korvattuaan Alex Manningerin puoliajalla. Ottelu päättyi tasapeliin 2–2. Kaikkiaan hän pelasi kymmenen maaottelua, joista kolme oli MM-karsintaotteluja.
Yksityiselämä
Özcanilla on Turkin kansalaisuus.
Yhdysvaltain kansallinen tiedeakatemia
thumb|right|Akatemiarakennus [[Washington (DC)|Washington DC:ssä]] Yhdysvaltain kansallinen tiedeakatemia (, lyh. NAS) on eri tieteenaloilla vaikuttavien erittäin ansioituneiden tutkijoiden akatemia. Se perustettiin Kongressin antamalla säädöksellä 3. maaliskuuta 1863 eli sisällissodan aikana. Tiedeakatemian tarkoitukseeksi asetettiin tukea hallitusta kaikissa tieteen ja tekniikkaan liittyvissä asioissa.
Akatemia jakaa tieteellisistä ansioista useita palkintoja ja julkaisee arvostettua PNAS-tiedelehteä.
Puheenjohtaja
Seuraavat henkilöt ovat toimineet akatemian puheenjohtajina:
Ward Goodenough
Ward Hunt Goodenough (30. toukokuuta 1919 – 9. kesäkuuta 2013 ) oli yhdysvaltalainen antropologi. Hän syntyi Cambridgessa, Massachusettsissa, ja opiskeli Cornellin sekä Yalen yliopistoissa. Hän oli toisen maailmansodan veteraani.
Goodenough opetti Wisconsinin yliopistossa, ja myöhemmin hänestä tuli Pennsylvanian yliopiston professori. Varsinaista tutkimustyötä hän suoritti muun muassa Chuukilla, Kiribatilla ja Papua-Uudessa-Guineassa.
Goodenough valittiin vuonna 1971 Yhdysvaltain kansallisen tiedeakatemian jäseneksi.
Arabialainen keittiö
thumb|300px|Falafelit ovat rapeita rasvassa keitettyjä papupalleroita. Arabialainen keittiö on yleisnimi arabimaiden perinteiselle ruokakulttuurille. Siihen luetaan osmanivaikutteinen syyrialainen keittiö Syyriassa, Libanonissa, Palestiinassa ja Jordaniassa, sekä beduiinivaikutteiset Arabian niemimaan keittiö, irakilainen keittiö ja Egyptin keittiö.
Historiaa
Lähi-idän paimentolaisten ruoanvalmistus on perustunut helposti mukana kuljetettaviin ruoka-aineisiin ja ruoanlaittoon telttakeittiössä. Arabian niemimaan asukkaiden ruokavalio koostui alun perin vähistä raaka-aineista: liha, taatelit, maitotuotteet ja vilja muodostivat sen perustan. Arabit veivät omat ruokasäännöksensä valloittamilleen alueille 600-luvulta alkaen ja yhdistivät paikalliset ruokakulttuurit omaansa. Suurimpia muutoksia oli vihannesten käytön lisääntyminen, ja myös palkokasveista kuten linsseistä, pavuista ja herneistä tuli monipuolinen osa arabialaista keittiötä. Muslimien halal-säännöt antavat ohjeita sallituista ruoka-aineista ja ruokien valmistamisesta.
Ateriat
Arabialaisen aamiaisen koostumus vaihtelee maittain. Se on yleensä kevyt, ja siihen kuuluu esimerkiksi tee, leipä, jogurtti tai taatelit. Lounas on päivän pääateria: siihen kuuluu yksinkertaisimmillaan leipä, riisi tai pasta sekä vihannes- tai palkokasviruoka, jossa voi olla hiukan lihaa. Myös erilaiset keitot ovat suosittua arabialaista ruokaa. Tunnettuja keittoja ovat esimerkiksi fatta, punapippurikeitto shorba sekä juuttikeitto mulukhiyya. Salaatteja syödään pääaterioiden yhteydessä. Illallinen nautitaan myöhään. Yleisimpiä lihoja ovat kana ja lammas, rannikolla merenelävät. Liha valmistetaan usein vartaassa, tai se leivotaan kubbataikinaan.
Arabit syövät leipää joka aterialla. Leivän lisäksi aterioilla syödään riisiä, burghulia, pastaa tai kuskusta. Kananmunia käytetään paljon. Kastikkeisiin tuodaan makua tuoreilla yrteillä, mausteilla ja pikkelssillä. Ruokajuomana käytetään vettä ja nykyisin usein virvoitusjuomia.
Lähi-idässä tunnettuja alkupaloja ovat mezet, joissa voi olla vihanneksia, lihaa tai kalaa. Falafelit ovat rapeita rasvassa keitettyjä kikherne- tai härkäpapupyöryköitä, joita syödään pitkin päivää.
Juomat
Koraani ja hadithit kieltävät rypäleviinin, ja nykyisin kaikki muutkin alkoholipitoiset juomat ovat kiellettyjä muslimeilta. Islamilaisissa maissa valmistetaan kuitenkin alkoholijuomia kristittyjen ja juutalaisten käyttöön sekä vientiin. Kahvin valmistus keksittiin Jemenissä 1300-luvun tienoilla. 1500-luvulla kahvi levisi Arabiasta muuallekin Lähi-itään, ja kahviloista tuli tärkeä osa alueen sosiaalista elämää. Teestä alkoi tulla Lähi-idässä suosittua vasta 1800-luvulla Britannian siirtomaavallan myötä.
Heikki Toijala
Heikki Toijala (19. kesäkuuta 1845 Teisko – 25. tammikuuta 1911 Teisko) oli suomalainen maanviljelijä ja valtiopäivämies.
Toijalan vanhemmat olivat Jooseppi Fredrikinpoika Toijala ja Anna Stina Toijala ja puolisot Hilma Marjaana Toijala ja Otteliaana Toijala. Heikki Toijala oli maanviljelijä ja kunnallismies ja talonpoikaissäädyssä Ruoveden tuomiokunnan edustaja valtiopäivillä 1899 ja 1900.
Heikki Tikkanen (valtiopäivämies)
Heikki Tikkanen (17. helmikuuta 1829 Kiuruvesi – 20. toukokuuta 1915 Kiuruvesi) oli suomalainen maanviljelijä ja valtiopäivämies.
Heikki Tikkasen vanhemmat olivat Antti Tikkanen ja Liisa Paavontytär Remes ja puolisot Kristina Kärkkäinen ja Marketta Kärkkäinen. Päätoimittaja Paavo Tikkanen oli hänen veljensä. Heikki Tikkanen oli maanviljelijä ja kunnallismies ja talonpoikaissäädyssä Iisalmen  tuomiokunnan edustaja valtiopäivillä 1882, 1885,  1888 ja 1894. Hän oli valtiopäivillä useiden eri valiokuntien jäsen. Hän kuului vuoden 1899 suureen lähetystöön Kiuruveden edustajana.
Polttoväli
thumb|right|200px|Polttoväli f ja [[polttopiste F erilaisille optisille systeemeille: kupera linssi, kovera linssi, kovera peili, ja kupera peili.]] Optisen systeemin polttoväli on mitta sille, miten paljon se kokoaa tai hajottaa valoa. Systeemin optinen taittokyky on sitä suurempi mitä pienempi on sen polttoväli.
Optinen taittokyky on polttovälin käänteisluku ja sen yksikkö on dioptria eli 1/m. Koveran linssin polttoväli on negatiivinen ja kuperan positiivinen.
Paksuille linsseille, joiden paksuutta ei voida approksimoida nollaksi, ja useamman optisen elementin systeemeille eli linssien ja/tai peilien yhdistelmille voidaan määrittää efektiivinen polttoväli.
Greatest Hits (Tom Pettyn albumi)
Greatest Hits on yhdysvaltalaisen Tom Petty and the Heartbreakers -yhtyeen vuonna 1993 julkaisema kokoelma-albumi. Se on Tom Pettyn uran kaupallisesti menestynein julkaisu, ja se on myynyt Yhdysvalloissa kaksitoistakertaista platinaa.
Albumille sisältyy vanhojen kappaleiden lisäksi kaksi uutta, kokoelmaa varten kirjoitettua laulua.
Eettinen kuluttaminen
Eettinen kuluttaminen tarkoittaa tuotteiden tai palveluiden ostamista tiettyjä eettisiä toimintatapoja ja periaatteita noudattavilta yrityksiltä tai yhdistyksiltä. Tähän liittyy epäeettisten tuotteiden ja yritysten boikotointi ja nykyään joillakin kuluttajilla myös epäeettisesti toimiviin valtioihin kytkeytyneiden yritysten boikotointi. Eettiseen kuluttamiseen liittyy olennaisesti myös liiallisen kuluttamisen välttäminen ja tuotteiden huolto, kierrätys tai uudelleenkäyttö.
Eettisyys on subjektiivinen käsite, mutta tarkoittaa tässä yhteydessä sitä, että tuottaja ottaa taloudellisten näkökohtien lisäksi huomioon ympäristölliset (kuten päästöt, eläinkokeet) ja sosiaaliset vaikutuksensa (kuten lapsityövoima, oikeudenmukainen palkkaus). Kuluttaja voi vertailla yritysten eettisyyttä erilaisilla eettisillä indekseillä (kuten DJSI, FTSE4Good) ja tuotteiden eettisyyttä erilaisilla merkeillä (kuten Joutsenmerkki, Ekoenergia-merkki, Reilun kaupan merkki, luomu-merkki).
Gunnar Björnstrand
right|thumb|Gunnar Björnstrand Gunnar Björnstrand, alk. Knut Gunnar Johansson, (13. marraskuuta 1909 Tukholma – 26. toukokuuta 1986 Tukholma) oli ruotsalainen näyttelijä.
Hän kuului 1900-luvun puolivälissä Ingmar Bergmanin ympärille muodostuneeseen ryhmään, jossa mukana olivat myös muun muassa näyttelijät Erland Josephson, Max von Sydow, Ingrid Thulin ja Bibi Andersson.
Gunnar Björnstrandin viimeinen roolisuoritus oli Bergmanin merkkiteoksessa Fanny ja Alexander vuonna 1982. Sairauden merkit olivat tuolloin jo näkyvissä.
Oranienburg
Oranienburg on kaupunki Saksassa, Brandenburgin osavaltiossa. Havel-joen rannoilla sijaitseva kaupunki kuuluu nykyään vain 35 kilometrin päässä olevan Berliinin suurkaupunkialueeseen. Asukkaita Oranienburgissa oli 41 621 vuonna 2012.
Oranienburgiin johtaa Berliinin S-Bahn-verkoston linja S1.
Historia
1100-luvulla perustettu Oranienburg mainitaan ensimmäisen kerran kirjallisuudessa vuonna 1216 alkuperäisellä nimellään Bötzow. Albert Brandenburgilaisen uskotaan määränneen linnan rakentamisen Havel-joen rannalle. Tämän linnan ympärille keskittyi kauppapaikka, josta kaupunki sai alkunsa.
Vuonna 1646 vaaliruhtinas Fredrik Wilhelm avioitui hollantilaisen prinsessan Louise Henriette Orania-Nassaulaisen kanssa. Louise Henriette ihastui Bötzowiin siinä määrin, että sai koko alueen lahjaksi mieheltään. Prinsessa määräsi kaupunkiin rakennettavaksi hollantilaistyylisen uuden linnan, jota kutsui sitten Oranienburgiksi - Orania on saksaksi Oranien. Vuonna 1653 Bötzowin nimi vaihtui myös Oranienburgiksi.
Vuonna 1933 kaupunkiin perustettiin ensimmäinen keskitysleiri. Oranienburgin keskitysleiriä piti alkuun SA-joukot, myöhemmin se siirtyi SS:n haltuun uudella nimellä Sachsenhausenin keskitysleiri. Toisen maailmansodan jälkeen puna-armeija käytti keskitysleiriä erikoisvankileirinään. Nykyään Sachsenhausenin keskitysleiri toimii kansallisena muistomerkkinä ja museona.
Kaupunginosat
Oranienburg muodostuu yhdeksästä kaupunginosasta:
Nicolas Marroc
Nicolas Marroc (s. 5. joulukuuta, 1986 La-Roche-sur-Yon) on ranskalainen moottoriurheilija. Hän aloitti kilpa-uransa vuonna 2006 Formula Campus Renault-sarjassa keräten 44 pistettä ja saavuttaen yhden palkintokorokesijan. Vuonna 2007 Marroc kilpaili Ranskan Formula Renault 2.0-sarjassa saavuttamatta pisteitä. Vuonna 2008 Marroc ajoi Eurocup Formula Renault-sarjassa jääden niin ikään ilman pisteitä. Hän ajoi samana vuonna Formula Renault 2.0 WEC-sarjassa saavuttaen yhden pisteen. Vuonna 2009 hän ajoi Saksan Formula 3-sarjassa saavuttaen 14 pistettä. Vuonna 2010 Marroc ajoi Formula 3 Euroseries-sarjassa saavuttaen kaksi palkintokorokesijaa ja keräten yhdeensä 10 pistettä. Vuonna 2011 Marroc on ajanut Le Mansin 24 tunnin ajoa. Hän osallistui samana vuonna marraskuun lopussa ajettuun GP2-sarjan ulkopuolliseen GP2-finaaliin ajaen Ocean Racing Technology-tallissa.
Mitja Zastrow
Mitja Kolia Zastrow (s. 7. maaliskuuta 1977) on alankomaalainen uimari ja olympiamitalisti. Hän on alkuperältään saksalainen, ja syntyi ja kasvoi Wuppertalissa, lähellä Düsseldorfia. Hänestä tuli Alankomaiden kansalainen kesäkuussa 2003, koska hän oli riitaantunut Saksan uimaliiton DSV:n kanssa.
Zastrowilla on ollut uransa aikana lukuisia vammoja, jotka ovat vaikeuttaneet hänen uraansa. Vuonna 2001, huolimatta Saksan mestaruudesta 100 metrin vapaauinnissa, käsivamma piti hänet poissa MM-kilpailuista.
Vuonna 2003, MM-kilpailuissa, Zastrow osallistui ensimmäisen kerran kansainvälisiin arvokilpailuihin alankomaalaisena, mutta ei kyennyt osallistumaan kaikille matkoilla joille oli selviytynyt uusiutuneen käsivamman vuoksi.
Kesäolympialaisissa 2004 Zastrow voitti hopeaa 4 × 100 metrin vapaauintiviestistä, jossa uivat myös Pieter van den Hoogenband, Johan Kenkhuis, ja Klaas-Erik Zwering. Heidän aikansa oli 3.14,36.
Zastrowilla on kiinalainen kirjainmerkki vasemmassa olkapäässään. Merkki on "猴", ja tarkoittaa "apinaa".
Habakuk
Habakuk voi viitata seuraaviin asioihin:
Adagio (täsmennyssivu)
Adagio tarkoittaa seuraavia asioita:
Irmeli Jung
Henkilöhistoria
Jung suoritti valokuvaajan kisällintutkinnon Hannoverissa Saksassa 1960-luvun lopulla, mutta siirtyi 1970-luvun alussa Pariisiin, jossa hän toimi valokuvaajana. Hänen erikoisalaansa ovat muotokuvat, ja erityisesti hänet tunnetaan ranskalaisen chansonlaulaja Juliette Grécon kuvaajana. Grécosta hän on tehnyt myös valokuvakirjan (1991), samoin kuin filosofi Emil Cioranista (1989). Jung on työskennellyt Suomessa vuodesta 2003. Hän on ottanut presidentti Tarja Halosen toisen kauden alussa otetun virallisen muotokuvan.
Jungille myönnettiin valtion taiteilijaeläke keväällä 2008.
Stanisław Wielgus
thumb|Stanisław Wielgus Stanisław Wojciech Wielgus (s. 23. huhtikuuta 1939) on Varsovan entinen arkkipiispa. Paavi nimitti hänet virkaansa 6. joulukuuta 2006.
Wielgus joutui eroamaan 7. tammikuuta 2007, kun kävi ilmi, että hän oli aiemmin toiminut kommunistisen Puolan salaisen poliisin tietolähteenä. Wielgusin edeltäjä oli Józef Glemp.
Elämä
Wielgus syntyi vuonna 1939 ja opetti kolmisenkymmentä vuotta filosofiaa Lublinin katolisessa yliopistossa. Hän toimi kolme kertaa laitoksen rehtorina ja opetti lisäksi joitakin vuosia Münchenin yliopistossa.
Wielgus nimitettiin vuonna 1999 Płockin piispaksi. Hän toimi virassa, kunnes sai paavi Benedictus XVI:lta Varsovan arkkipiispan viran joulukuussa 2006. Wielgus vannoi "uskollisuuden valan" 5. tammikuuta 2007. Virallisen virkaanasettamisen oli tarkoitus tapahtua pari päivää tämän jälkeen, mutta samaan aikaan hän päätti erota skandaalin keskellä.
Hannu Salonen (taloustieteilijä)
Hannu Salonen (s. 1954 ) on suomalainen taloustieteilijä. Hän työskentelee taloustieteen professorina Turun yliopistossa ja toimi Julkisen valinnan tutkimuskeskuksen (The Public Choice Research Centre) johtajana vuosina 2011–2013. Salonen on erikoistunut muun muassa peliteoriaan ja mikrotaloustieteeseen. Hän on koulutukseltaan valtiotieteiden tohtori.
Stanisław Wielgus
Elämä
Skandaali sai alkunsa 20. joulukuuta 2006, kun lehtimiehet saivat vihiä siitä, että arkkipiispa oli toiminut salaisen turvallisuuspalvelun vakoilijana kommunistisessa Puolassa. Wielgus antoi 4. tammikuuta lausunnon, jossa hän myönsi asian. Hän kertoi, että yhteistyö oli alkanut 1978, ja että hän oli tehnyt sitä vain painostuksen alaisena. Tapauksesta ensimmäisinä kertoneet puolalaissanomalehdet väittivät yhteistyötä pitkäjännitteisemmäksi kuin se arkkipiispan itsensä mukaan oli ollut. Ilmoitettiin esimerkiksi, että Wielgus oli hankkiutunut palvelun palkkalistoille jo 1967 turvatakseen jatko-opiskelunsa ulkomailla.
Alppihiihdon maailmanmestaruuskilpailut 1950
11. alppihiihdon maailmanmestaruuskilpailut järjestettiin Yhdysvaltain Aspenissa 13.–18. helmikuuta 1950. Suurpujottelussa kilpailtiin ensimmäistä kertaa, alppiyhdistetty ei kuulunut ohjelmaan.
Syöksylasku
<br style="clear:both" />
Suurpujottelu
<br style="clear:both" />
Pujottelu
<br style="clear:both" />
Intian presidentinvaali 2022
Intian presidentinvaali 2022 järjestettiin heinäkuussa 2022. Istuva presidentti Ram Nath Kovind olisi voitu valita jatkokaudelle.
Tausta ja vaalijärjestelmä
Maan perustuslain 58. pykälän mukaan presidentinvaaleissa ehdokkaaksi asettuvien tulee olla:
Cult (Apocalyptican albumi)
Cult on Apocalyptican kolmas albumi. Se ilmestyi vuonna 2001. Cultista on julkaistu myös Special Edition, jossa on mukana sanoitetut versiot kappaleista ”Path” ja ”Hope”.
Albumi nousi Suomen virallisen listan sijalle 15.
Ralph Fiennes
Ralph Nathaniel Twisleton Wykeham Fiennes ([] s. 22. joulukuuta 1962 Suffolk, Iso-Britannia) on Bafta-palkittu brittiläinen näyttelijä, joka on ollut Oscar-ehdokkaana elokuvista Schindlerin lista ja Englantilainen potilas. Hän näyttelee Lordi Voldemortia Harry Potter -elokuvasarjassa. Fiennes on näytellyt myös elokuvissa Punainen lohikäärme, Titaanien taistelu, Lukija, The Hurt Locker ja 007 Skyfall.
Fiennesillä on viisi nuorempaa sisarusta, joista myös Joseph Fiennes on tunnettu näyttelijä. Fiennes meni naimisiin Teho-osastosta tutun näyttelijä Alex Kingstonin kanssa syyskuussa 1993. He erosivat vuonna 1997.
Jaroslav Dmitrijev
Jaroslav Dmitrijev (s. 25. kesäkuuta 1988 Ukraina) on venäläinen jalkapalloilija, pelipaikaltaan hyökkääjä. Hänen nykyinen seuransa on tallinnalainen FC Levadia, jonka pelaajana hän on voittanut Viron mestaruuden vuosina 2008 ja 2009. Aiemmin Dmitrijev on edustanut Esteliä ja Lasnamäen Ajaxia.
Jordan EJ13
Jordan EJ13 oli Gary Andersonin suunnittelema Formula 1-auto, jota Jordan käytti kaudella 2003. Kuljettajina toimivat italialainen Giancarlo Fisichella, irlantilainen Ralph Firman ja unkarilainen Zsolt Baumgartner, joka korvasi loukkaantuneen Firmanin Unkarin ja Italian GP:ssä. Auto painoi kuljettajan kanssa 600 kg ja oli 950 mm korkea ja 4 650 mm pitkä.
Kausi 2003 toi Jordanille uudet Ford Cosworthin moottorit Hondan siirryttyä BARin yhteistyökumppaniksi. Giancarlo Fisichella rinnalle nostettiin irlantilainen tulokaskuljettaja Ralph Firman. Ehdolla toiseksi kuljettajaksi oli myös brasilialainen Felipe Massa. EJ13-auton väritys oli pirteä keltainen, koska tupakkayhtiö Benson & Hedges palasi takaisin pääsponsoriksi. Rengastoimittajana jatkoi Bridgestone. Jarrut tallille valmisti Brembo.
Kausi käynnistyi jälleen heikkojen tulosten saattelemana. Nyt jopa kymmenen parhaan joukkoon pääseminen oli jo ihme. Jordan voitti kuitenkin vielä kertaalleen neljän vuoden tauon jälkeen, kun Fisichella ajoi yllätysvoittajaksi sateen sotkemassa Brasilian GP:ssä. Brasilian GP oli myös tallin 200 GP. Voitto oli Fisichellan uran ensimmäinen. Firman ajoi F1-urallaan ensimmäistä ja viimeistä kertaa pisteille Espanjan GP:ssä sijoittumalla kahdeksanneksi.
Kesäkuussa Fisichella ilmoitti haluavansa siirtyä Jordanilta isompaan talliin seuraavaksi kaudeksi. Hän sanoi tuskastuneensa keskeytyksiin ja auton kilpailukyvyttömyyteen. "Olen kyllästynyt kärsimään. Haluan päästä näyttämään, minkä arvoinen olen. Tarvitsen vielä toisen hyvän tuloksen, jotta saan lopultakin paikan hyvästä tallista.", Fisichella kertoi Gazzetta dello Sport -lehden haastattelussa.
Myöhemmin kesällä Eddie Jordan sanoi tallinsa tulevaisuuden olevan turvattu. Taustalla oli kuitenkin tallin oikeudenkäynnissä kokema kova tappio Vodafonea vastaan, jonka seuraksena Jordan joutui maksamaan kaksi kolmasosaa Vodafonen oikeudenkäyntikuluista. Eddie Jordan myös ilmoitti, ettei hänen tallinsa ole myynnissä. Alle kuukauden kuluttua tapahtuneesta Jordan oli halukas myymään enemmistöosuuden tallistaan jollekin autotehtaalle.
Loppukaudella unkarilainen Zsolt Baumgartner pääsi ajamaan debyyttikilpailunsa Unkarin GP:ssä, kun hän tuurasi loukkaantunutta Firmania. Yhdysvaltain GP:ssä Fisichella ajoi kauden viimeiset pisteet sijoittumalla seitsemänneksi.
Jordan sijoittui valmistajien MM-sarjassa yhdeksänneksi – voittaen enää vain pisteittä jääneen Minardin. Pisteitä konkurrsin partaalla ollut talli keräsi vain 13 kappaletta, mikä kuitenkin oli viime kauteen verrattuna parempi saavutus.
Les Danaïdes
Les Danaïdes on Antonio Salierin säveltämä ooppera, joka kantaesitettiin Pariisin Paris Opérassa vuonna 1784. Ooppera oli suuri menestys.